[{"text_idx": "#000003", "text": "Ydych chi\u2019n elusen, ysgol neu brosiect cymunedol sy\u2019n cefnogi pobl fregus yn eich cymuned ac yn cynnig gwasanaeth bwyd? Gallai FareShare Cymru eich cefnogi chi."}, {"text_idx": "#000007", "text": "Rydym yn cydweithio gydag amrywiaeth eang o fudiadau gan gynnig cefnogaeth frys iddyn nhw drwy fynd ati i fodloni eu hanghenion bwyd, o bantri\u0308au cymunedol, clybiau cinio, canolfannau cymunedol a chlybiau ar o\u0302l ysgol i fanciau bwyd. Ein nod ydy rhoi diwedd ar newyn yn Ne Cymru drwy drechu gwastraff bwyd a sicrhau caiff bwyd da ei ddefnyddio\u2019n effeithiol i gefnogi\u2019r rheiny sydd mewn angen."}, {"text_idx": "#000008", "text": "I fynd rhagddi gyda\u2019r broses ymaelodi, cwblhewch ein ffurflen gais FareShare Cymru drwy glicio ar y botwm Ymaelodi gyda ni uchod. Byddwn yn cysylltu\u2019n o\u0302l gyda chi cyn gynted a\u0302 phosib er mwyn trafod sut gallwn ni gynnig bwyd i\u2019ch mudiad chi. Unwaith inni sgwrsio gyda chi, byddwn yn ymweld a\u0302\u2019ch mudiad i\u2019ch cyfarwyddo ynghylch y broses ymaelodi ac yn cyflawni gwiriad o\u2019ch cegin."}, {"text_idx": "#000009", "text": "Unwaith ichi ymaelodi gyda FareShare Cymru, gallwch edrych ymlaen at dderbyn archeb bwyd. Byddwch yn derbyn eich pecyn bwyd pob wythnos yn seiliedig ar eich anghenion chi ac fe fyddai wedi\u2019i baratoi gan ein gwirfoddolwyr anhygoel."}, {"text_idx": "#000010", "text": "O le daw bwyd FareShare Cymru?"}, {"text_idx": "#000011", "text": "Mae\u2019r bwyd rydym ni\u2019n ei gyflenwi yn ffres, yn amrywiol ac o safon uchel. Caiff ei bennu fel bwyd dros ben am sawl rheswm sydd ddim yn effeithio ar y bwyd ei hun, o wallau gyda\u2019r pecynnau i gynigion arbennig yn dod i ben. Caiff y bwyd ei gyfrannu gan rai o\u2019r archfarchnadoedd cadwyn sylweddol, yn ogystal a\u0302 chwmni\u0308au bwyd lleol a rhanbarthol. Mae FareShare Cymru yn cydymffurfio gyda pholisi\u0308au a gweithdrefnau llym o ran storio a chludo bwyd er mwyn bodloni\u2019r holl ddeddfwriaethau diogelwch bwyd."}, {"text_idx": "#000012", "text": "Allwch chi gynnig syniad pendant o\u2019r bwyd y byddwn ni\u2019n ei dderbyn?"}, {"text_idx": "#000013", "text": "Gan mai bwyd dros ben rydym ni\u2019n ei dderbyn, ni allwn sicrhau pa fwydydd fyddwch chi\u2019n ei dderbyn. Yn lle hynny, byddwn yn llunio proffil bwyd ar gyfer pob un o\u2019n haelodau sy\u2019n bodloni anghenion eich mudiad. Pob wythnos, byddwn yn paratoi archeb ichi ar sail eich dewisiadau bwyd a\u2019r cyflenwad sydd gennym ni. Yna bydd ein gwirfoddolwyr yn mynd ati i bacio\u2019r archeb ichi. Rydym yn derbyn pob math o fwydydd o bysgod i ffrwyth ffres a chawsiau i ffa pob. Os oes gennym ni gyflenwad dros ben y diwrnod hwnnw, mae\u2019n bosib y cewch chi ychydig o eitemau ychwanegol hefyd!"}, {"text_idx": "#000014", "text": "Oes gofyn i fy mudiad dalu unrhyw beth?"}, {"text_idx": "#000015", "text": "Rydym yn elusen felly rydym yn dibynnu ar gyfraniadau a grantiau i\u2019n cynnal ni. Gofynnwn i\u2019n holl aelodau llawn am ffi fach tuag at ein costau gweithredu. Mae\u2019r costau\u2019n cychwyn o \u00a365 y mis (oddeutu \u00a315 yr wythnos) i dderbyn cyflenwad rheolaidd o fwyd o ein warws., Mae ein gwasanaeth casglu o\u2019r archfarchnad, FareShare Go yn rhad ac am ddim, i ategu\u2019ch prif gyflenwad bwyd. Gallai aelodau elusen FareShare arbed cymaint a\u0302 \u00a37,900 y flwyddyn ar gyfartaledd oddi ar eu bil bwyd. Mae hyn yn golygu bod modd iddyn nhw fuddsoddi mewn gwasanaethau hanfodol eraill."}, {"text_idx": "#000016", "text": "Bydd y bwyd byddwch chi\u2019n ei gasglu\u2019n fwyd dros ben sydd heb ei werthu erbyn diwedd y dydd. Mae ein holl fwyd yn fwyd"}, {"text_idx": "#000017", "text": "Mae FareShare Cymru yn cyflenwi dros 210 o fudiadau rheng flaen hanfodol ledled Cymru gyda bwyd dros ben ffres, blasus ac sydd o fewn"}, {"text_idx": "#000018", "text": "Rydym yn cydweithio gydag amrywiaeth eang o fudiadau gan gynnig cefnogaeth frys iddyn nhw drwy fynd ati i fodloni eu hanghenion bwyd, o bantri\u0308au"}]